SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 			Žaneta
Priezvisko:			CSÁDEROVÁ			 Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Francúzsko
Mesto:				Štrasburg 
Termín:			28. – 31. október 2018
Prijímajúca organizácia:         SPORT CONVENTIONS DIVISION
Directorate of Youth and Sport
Council of Europe
Adresa:			Agora,1 quai Jacoutot Room G01
67075 STRASBOURG 
France

Účel cesty:	DOHOVOR PROTI DOPINGU RADY EURÓPY 
		49. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 
44. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	29. 10. 2018 	09.30 - 18.00 hod. 
	30. 10. 2018   09.30 - 13.00 hod.
44. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY (CAHAMA)
30. 10. 2018 	 14.30 - 18.00 hod.
31. 10. 2018    09.30 - 16.30 hod.
	49. ZASADNUTIE MONITOROVACEJ SKUPINY 
	DOHOVORU  PROTI DOPINGU RADY EURÓPY (T-DO)  

Navštívená organizácia:	Rada Európy (Council of Europe)

Kontaktované osoby:	Zástupcovia zmluvných členských štátov Dohovoru proti dopingu Rady Euópy a zástupcovia prizvaných pozorovateľov.
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej len „Dohovor”), na  ktorom  participuje  Slovenská  republika  ako zmluvná  strana. 

ZASADNUTIE  CAHAMA

ÚVOD A SÚHRNNÁ AKTUALIZÁCIA 

Otvorenie   44.  zasadnutia  CAHAMA  uskutočnil a rokovanie  viedol Rafal PIECHOTA
ako predseda CAHAMA spolu s podpredsedníčkou Pia Haschke. 
Program 44. zasadnutia CAHAMA bol jednomyseľne schválený. Bol schválený záznam z 
rokovania 43. zasadnutia CAHAMA, ktorý sa konal v septembri v Bruseli. 
Za Svetovú antidopingovú agentúru (WADA) vystúpili so svojou správou p. Frederic Donzé, ktorý v súčasnosti pracuje vo WADA na pozícií výkonného riaditeľa, p. René Bouchard, ktorý pracuje ako poradca pre vládne vzťahy a pani Florence Lefebvre-Rangeon. Účastníkov oboznámili so stručným obsahom agendy WADA, ako prvé predstavili body, týkajúce sa rozhodnutia, ďalšie boli úlohy s vysokou prioritou a posledné ostatné úlohy. Úlohy budú predstavené na nasledujúcom zasadnutí Výkonného výboru WADA a Zakladajúcej rady WADA, ktoré sa budú konať 14. a 15. novembra 2018 v Baku (Azerbajdžan). Prebehla diskusia medzi zástupcami CAHAMA a zástupcami WADA.

PRACOVNÝ PROGRAM    CAHAMA   

Hlavné oblasti a spoločné pozície predstaviteľov európskych krajín na predmetnom zasadnutí WADA boli nasledovné: 

Pracovná skupina WADA pre riadiace záležitosti (správu vecí verejných)
•	Podporiť odporúčania navrhnuté pracovnou skupinou.
•	Zdôrazniť, že európske vlády by radšej mali viac času na analýzu odporúčaní a konzultácie so všetkými relevantnými partnermi na vnútroštátnej úrovni. Pre reformu správy WADA je potrebné dlhšie obdobie konzultácií a WADA musí v budúcnosti brať do úvahy skutočnosť, že verejné orgány potrebujú viac času na formulovanie stanovísk.
Procesné pravidlá - predsedníctvo a viceprezidentské voľby WADA - november 2019
·	Prezident WADA bude kandidát z verejných orgánov a viceprezident bude kandidát zo športového hnutia. Voľby sa uskutočnia 7. novembra 2019 na zasadnutí Zakladajúcej rady WADA. Európsky kandidáti za CAHAMA majú byť navrhnutí do 31.12.2018.
Svetový antidopingový kódex
•	CAHAMA odporúča schváliť Medzinárodnú normu pre laboratória verzia 10.0, ktorá by mala nadobudnúť účinnosť od 1.marca 2019. Schváliť zmeny v Medzinárodnej norme pre testovanie a vyšetrovanie článok 6.3.4 a Annex L.
Dodržiavanie predpisov 
•	Schváliť zaslanie formálnych oznámení WADA nasledujúcim štyrom antidopingovým organizáciám, ktoré nie nie sú v súlade so Svetovým antidopingovým kódexom a navrhujú dôsledky a podmienky obnovenia na základe odporúčania Výboru pre kontrolu súladu:
- Nigérijský národný antidopingový výbor (Nigéria NADO)
- Portugalská antidopingová autorita (Portugalsko NADO)
- Medzinárodná federácia pre gymnastiku (FIG)
- Medzinárodná federácia pre športovcov s mentálnym postihnutím (INAS).
Vzdelávanie
•	Schváliť odporúčania Výboru pre vzdelávanie WADA o grantoch na podporu výskumu spoločenských vied vo výške 209 039 USD v rámci ročného grantu na výskum v oblasti sociálnych vied (SSRGP) v roku 2019.
Akreditované laboratórium WADA
•	Podporiť výkonný výbor WADA zvážiť udelenie štatútu kandidujúceho laboratória s názvom „Športové antidopingové laboratórium“ (AADL) so sídlom v Almate v Kazachstane.

ZASADNUTIE  T-DO 

Pracovný program rokovaní bol traktovaný v nasledovných kľúčových tematických celkoch:

ÚVOD A SÚHRNNÁ AKTUALIZÁCIA                                        

Zasadnutie viedol novozvolený predseda T-DO skupiny p. Michael Petrou. Za podpredsedu bol zvolený Michal RYNKOWSKI. Signatári Dohovoru schválili zápisnicu z minulého zasadnutia, boli oboznámení s novými materiálmi na pripomienkovanie a doplnenie. Následne bol vykonaný odpočet sekretariátu. Sergej Khrychikov informoval o aktivitách na sekretariáte Divízie konvencií v športe. Informáciu o odpočte činnosti sekretariátu Divízie konvencií v športe plénum T-DO vzalo na vedomie. 
Bol schválený nový Zoznam zakázaných látok a metód pre rok 2019. Diskutovalo sa o revízii Dohovoru proti dopingu Rady Európy, kde bol predstavený dokument ohľadom zmien článkov aktuálneho Dohovoru proti dopingu Rady Európy, ktorý vypracoval Steven Teitler ako predseda pracovnej skupiny. Boli predstavené závery pracovnej skupiny, ktorá sa zaoberala ľudskými právami a športovcami. Vzhľadom na predstavené závery monitorovacia skupina antidopingového Dohovoru navrhne odporúčania, týkajúce sa zabezpečenia nezávislosti  vypočúvacích panelov a podporu spravodlivého súdneho konania v antidopingových prípadoch, ktoré by sa mali prijať na vyššej úrovni ako aj Výborom ministrov Rady Európy. 
Zástupcovia Európskeho súdu pre ľudské práva, odprezentovali rozhodnutia antidopingových prípadov, ktoré boli uzavreté a majú výrazný vplyv na ďalšie nastavovanie riešení v prípade športových sporov, kde v uvedenom spore bolo porušené právo na verejné prejednanie prípadu. 
Prizvaní externí partneri ako Európska komisia, WADA, iNADO, zástupcovia športových organizácií svojimi príspevkami oboznámili európskych členov ohľadom ich kooperácie v oblasti antidopingu. 
V rámci predstavenia rozvoja jednotlivých aktivít európskych členov zástupcovia Poľska prezentovali 2 antidopingové výskumy uskutočnené v ich krajine. Výskumy, sa týkali elitných športovcov a návštevníkov fitnescentier. 
Právna pracovná skupina vedená pánom Larsom Mortsiefer informovala európskych členov ohľadom 3 najdôležitejších cieľoch, a to: prijatie odporúčania o operatívnej nezávislosti národných antidopingových organizáciách, ochrana údajov a dodržiavanie zásad GDPR, revízia Svetového antidopingového kódexu (WADC 2021). 
K dôležitým činnostiam Monitorovacej skupiny Rady Európy patria návštevy krajín patriacich pod Dohovor. Hodnotiace správy predložili Bulharsko, Azerbajdžan, Litva. Poľsko bolo určené pre spoluprácu v nastavovaní procesov súladu s Dohovorom pre Ukrajinu. Pre roky 2018 – 2019 sú naplánované hodnotiace návštevy pre Lotyšsko, Cyprus. K dispozícií sú vyhodnotené monitorovacie dotazníky vyplnené pre Monitorovaciu skupinu Rady Európy za roky 2016 a 2017. 
   
UKONČENIE ZASADNUTIA
DÁTUM NÁSLEDNÝCH ZASADNUTÍ  

Následné expertné zasadnutia T-DO a CAHAMA sa uskutočnia:
-          17. -18 . januára 2019, Paríž – T-DO Advisory Group on Science 
-	23.- 24. januára 2019, Paríž - T-DO Advisory Group on Education
-	29.  januára, Strasbourg - T-DO Advisory Group on Legal Issues
-	30. -31. januára, Strasbourg – Extraordinary (45th) meeting of CAHAMA
-	4. - 5. apríla, Olympia, Grécko – T-DO 30 years anniversary symposium
-	6. - 7. mája, Bukurešť, Rumunsko – 46th meeting of CAHAMA
-	7. -8. mája, Bukurešť, Rumunsko – 50th T-DO meeting

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	podľa odporúčaní ohľadom národných antidopingových organizácií pokúsiť sa riešiť  efektívne a nezávislé finančné nastavenie Antidopingovej agentúry SR ako štátnej príspevkovej organizácie zapojenej na rozpočet ministerstva školstva, 
-	zintenzívniť komunikáciu a spoluprácu v oblasti antidopingovej politiky na úrovniach športových orgánov a verejných inštitúcií, 
-	aktívne sa zúčastňovať v pracovných skupinách T-DO ED (pracovná skupina pre vzdelávanie), (právna pracovná skupina) LI, (pracovná skupina pre vedu) SCI,
-	využiť možnosť zapojiť sa do pripomienkovania nového Kódexu 2021. 

ZOZNAM OBDRŽANEJ DOKUMENTÁCIE

Materiály sú v elektronickej podobe na SADA.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
www.coe.int / šport

6.	PRÍNOS 
Cieľom zasadnutí je výmena odborných znalostí a podpora pri implementácií svetového antidopingového programu. Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. O aktuálnych zmenách v technických a strategických dokumentoch WADA a dokumentoch Rady Európy bude SADA informovať športové organizácie v SR s cieľom ich prípravy na uplatňovanie aktualizácií v oblasti antidopingu do športovej praxe.
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk a webovej stránke MŠVVaŠ www.minedu.sk   

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 9.11.2018

Schválil: 	
JUDr. Mgr. Martina Lubyová, PhD.
Ministerka školstva, vedy, výskumu a športu SR